b'\n_START_ARTICLE_\nSuhoj Su-57\n_START_SECTION_\nRazvoj\n_START_PARAGRAPH_\n\xc5\xbde v 1980ih, je Sovjetska zveza podala zahtevo za razvoj novega letala. Predlagana sta bila Suhoj Su-47 in Mikoyan Projekt 1.44. Leta 2002 je bil Suhoj izbran za ravzoj novega letala. Ve\xc4\x8dnamenski lovec bo izdelovan v kraju Komsomolsk na Amurju._NEWLINE_Leta 2007 sta Rusija in Indija podpisala pogodbo za razvoj novega lovca pete generacije. Vsaka dr\xc5\xbeava pri prispevala 6 milijard $USD. Razvoj naj bi trjala 8-10 let. _NEWLINE_Veliko informacij o novem lovcu je varovanih, rusko obrambno ministrstvo je izjavilo, da bo novo letalo slabo radarsko opazno in bo imelo mo\xc5\xbenost superkri\xc5\xbearjenja (ang. SuperCruise)- mo\xc5\xbenost potovanja z nadzvo\xc4\x8dno hitrostjo brez dodatnega zgorevanja. Imelo bo nov radar tipa AESA (Active Electronically Scanned Array). Imelo bo novo generacijo raket zrak-zrak in protiladijskih raket._NEWLINE_T-50 ima v manj\xc5\xa1i obliki t. i. blended wing body (zdru\xc5\xbeeno krilo/trup) ima v celoti gibljive vertikalne smerne in vi\xc5\xa1insko krmilo. Letalo ima tudi strukture na sprednjih koncih kril (LEVCON) za kontroliranje vrtincev pri velikih vpadnih kotih. Motorja imata mo\xc5\xbenost 2D spreminjanja smeri potiska (vektoriranje potiska). Vstopnik za motor ima spremenljiv presek za kri\xc5\xbearjenje pri nadzvo\xc4\x8dnih hitrostih.\n_START_SECTION_\nAvionika\n_START_PARAGRAPH_\nT-50 ima integriran radiolektronski sistem \xc5\xa0121 (MIRES multifunctional integrated radio electronic system) in 101KS Atoll elektroopti\xc4\x8dni sistem. \xc5\xa0121 vklju\xc4\x8duje radarski sistem N036 Bjelka (veverica) in sistem za protielektronsko bojevanje L402 Himalaja. N036 razvijajo na znanstveno-raziskovalnem in\xc5\xa1titutu za razvoj in\xc5\xa1trumentov, poimenovanem po V. V. Tihomirovem (NIIP Tihomirova), L402 pa na Kalu\xc5\xbeskem znanstveno-raziskovalno radiotehni\xc4\x8dnem in\xc5\xa1titutu (KNIRTI). Sistem N036 vklju\xc4\x8duje ve\xc4\x8d anten - glavno s 1552 oddajno-sprejemnimi elementi (N036-1-01), dve stranski s po 358 oddajno-sprejemnimi elementi (N036B-1-01) ter dve anteni podro\xc4\x8dja L (L-band) na sprednjih koncih krilia (N036L-1-01). Anteni v krilih se uporabljata med drugim tudi za identifikacijo prijatelj-sovra\xc5\xbenik tar za detekcijo zemeljskih in zra\xc4\x8dnih ciljev. Zelo so pove\xc4\x8dali ra\xc4\x8dunalni\xc5\xa1ko mo\xc4\x8d procesiranja._NEWLINE_Sofisticirani sistem so zasnovali, da zmanj\xc5\xa1ajo obremenitev pilota (workdload). Mo\xc5\xbena je tudi delitev radarske slike in drugih informacij z drugimi letali v eskadrilji. _NEWLINE_101KS Atoll elektro-opti\xc4\x8dni sistem ima infrarde\xc4\x8di iskalni in sledilni sistem 101KS-V na desni strani pred kokpitom. Senzor lahko detektira, identificria in sledi veliko tar\xc4\x8dam hkrati. 101KS-O sistem ima laserske protiukrepe za infrarde\xc4\x8de vodene rakete.\n_START_SECTION_\nKokpit\n_START_PARAGRAPH_\nT-50 ima stekleni kokpit z velikimi LCD zasloni, podoben Su-35S in F-35. Ima tudi prikaz (head-up display HUD). Pilot lahko izvaja 9-g manevere do 30 sekund. Nove obleke bodo omgo\xc4\x8dale vi\xc5\xa1ine leta do 23 km.'